  Анжелика Тихонова корреспондент 2020-тӥ ар пумозь Удмуртиын кык йӧ аренаос усьтӥськозы. Со сярысь элькунлэн тӧроез Александр Бречалов мерлыко вотэсъёсын меӵак эфирез дыръя вераз. Туэ гинэ ми кык йӧ аренаос усьтӥськом. Воткаын ужа ини. Толсур пумын Можгаын усьтом. Вуоно арын Сарапулын йӧ дворец пуктыны кутском. Сое 2022-тӥ арын йылаз-пумаз вуттыны чакласьком. Со сяна, быдэс элькунамы кӧня ке дасо спорт коробкаос пуктэмын Александр Бречалов, Удмуртилэн тӧроез Александр Бречалов пусйиз, нырысь ик нылпи спортэз азинтонлы саклык висъяське шуыса Та дыре Удмуртиын искусственной йӧэн тямыс ворсам катокъёс ужало: Ижкарын «Ижсталь», «Олимпиец», «Омега», «Молодёжный», Глазкарын – «Прогресс», Ижкар вӧзысь «Чекерил» спортъя огъетын – Адаптивной спортъя «Удмуртия» центр, Вавожын, Первомайской черкогуртъёсын – физкультурая но тазалыкез кыдатонъя центръёс. Со сяна, Сигаевоын, Якшур-Бӧдьяын, Камбаркаын липет улэ пыртэм куинь коробкаос пуктэмын. Улосвыламы шайбаен хоккей огез тужгес вӧлмемез спорт амал луэ. Федерал лыдпусъёсъя, элькунамы хоккеен 3 сюрс 491 адями выре, соосты 50 тренеръёс но тренер-преподавательёс дасяло. Со сяна, 1 сюрс 664 пиналъёс спортэн вырыны али кутско. Занятиос физкультурая но спортъя огазеяськонъёслэн 14 ёзэтъёсазы но олимпи резервъя школаын мыно. Туэ ми «Ижсталь» йӧ дворецез выльдон понна проектно-сметной ужкагазъёсты дасянэз йылпумъяськом. Вуоно арын концессие потыны но сое тупатъяны кутскыны луонлыкъёсмы вань Александр Бречалов, Удмуртилэн тӧроезУдмуртилэн тӧроез пусйиз, «Ижсталь» хоккей клубе нырысь ик шаерысьтымы пиналъёсты кысконо шуыса.   Туэ элькунысь хоккеен шудонъя федерациен кивалтыны СССР-ысь спортъя мастер, вратарь Евгений Лойферман кутскиз. Ми соин огкылэ вуимы – нылпи хоккейлэсь сӧзнэтсэ кылдытоно. Солы луыса устоосыз пиналъёс Глазкарысь «Прогресс» клубе сюрозы, нош азьланяз мастеръёслэн командазы дорозь будозы Александр Бречалов, Удмуртилэн тӧроезПусъём, та дыре Удмуртиын кык ӧнерлыко хоккей клубъёс ужало: Вылӥ хоккей лигаын – «Ижсталь» но Егитъёслэн йӧскалык хоккей лигаязы – «Прогресс». 2010-тӥ арысен элькунын 11-15 аресъем пиналъёс куспын А. В. Тарасов нимо «Золотая шайба» клублэн огъяросси ӵошатсконъёсыз ортчо. Арлы быдэ отчы каръёсысь но ёросъёсысь 100-лэсь трос командаос, 2 сюрслэсь трос пиналъёс пырисько. Азьветлӥсьёс пӧлын Глазкарысь «Прогресс», Вавожысь, Дэриысь командаос но Ижкарысь «Торпедо» луо. Тодэ вайытом, Удмуртиын 3-тӥ толсурысен ӵошатсконъёсты учкисьёсын ортчытъяны лэзизы.  Тегъёс: Спорт Можга Хоккей Удмуртия Вотка АлександрБречалов  